techiaith/cofnodycynulliad_en-cy huggingface dataset:
English: First Minister, as you just briefly mentioned, female genital mutilation, or FGM, is a crime and is undoubtedly abuse. This practice can cause extreme and lifelong physical and psychological suffering to women and girls, and it simply cannot be tolerated. Studies have shown two of the barriers to reporting new cases of FGM. First of all, there are fears of retribution from the wider community and concerns about interference in private family life. Secondly, secrecy concerning the practice means that traditional celebrations of FGM as a right of passage for girls are no longer held in the UK, and therefore wider family and community members may be unaware of FGM having taken place, or lack concrete evidence. What is your Government doing to heighten awareness that FGM is illegal, by working with those community leaders and groups most affected, to stamp out this practice once and for all here in Wales?
Welsh: Prif Weinidog, fel yr ydych chi newydd sôn yn fyr, mae anffurfio organau cenhedlu benywod yn drosedd ac mae'n sicr yn gam-drin. Gall yr arfer hwn achosi dioddefaint corfforol a seicolegol eithafol a chydol oes i fenywod a merched, ac yn syml, ni ellir ei oddef. Mae astudiaethau wedi dangos dau o'r rhwystrau i adrodd am achosion newydd o anffurfio organau cenhedlu benywod. Yn gyntaf, mae ofnau ynghylch dial gan y gymuned ehangach a phryderon ynghylch ymyrraeth ym mywyd preifat y teulu. Yn ail, mae'r cyfrinachedd sy'n ymwneud â'r arfer yn golygu nad yw dathliadau traddodiadol o anffurfio organau cenhedlu benywod fel defod bywyd i ferched yn cael eu cynnal yn y DU mwyach, ac felly efallai nad yw aelodau o'r teulu ehangach a'r gymuned yn ymwybodol bod anffurfio organau cenhedlu benywod wedi digwydd, neu fod diffyg tystiolaeth bendant. Beth mae eich Llywodraeth yn ei wneud i gynyddu ymwybyddiaeth bod anffurfio organau cenhedlu benywod yn anghyfreithlon, trwy weithio gyda'r arweinyddion a'r grwpiau cymunedol hynny y mae hyn yn effeithio arnynt fwyaf, i ddileu'r arfer hwn unwaith ac am byth yma yng Nghymru?
English: I thank the Member very much for that important question. The Welsh Government works at a variety of different levels to try and make sure that there's awareness of FGM, and that information about it can be communicated in a way that people are able to understand, that has some cultural sensitivity about it, but is nevertheless absolutely clear about the unacceptability of that practice here in Wales. At one end of the spectrum, that means that doctors are under an obligation to report instances of FGM if they think that they are coming across it, and at the other end of the spectrum we have community health workers, working directly in communities, making sure that information is available in languages, in ways that are genuinely available to those communities and the people who live in them. I share the Member's concern about the issue and I want to give an assurance that the Welsh Government works across the spectrum to try to pursue the issues in the way that she suggested.
Welsh: Diolch yn fawr iawn i'r Aelod am y cwestiwn pwysig yna. Mae Llywodraeth Cymru yn gweithio ar amrywiaeth o wahanol lefelau i geisio sicrhau bod ymwybyddiaeth o anffurfio organau cenhedlu benywod, ac y gellir cyfleu gwybodaeth amdano mewn modd y gall pobl ei ddeall, sydd â rhywfaint o sensitifrwydd diwylliannol yn ei gylch, ond sydd serch hynny yn gwbl glir ynghylch pa mor annerbyniol yw'r arfer yma yng Nghymru. Ar un pen y sbectrwm, mae hynny'n golygu bod meddygon o dan rwymedigaeth i adrodd am achosion o anffurfio organau cenhedlu benywod os ydyn nhw'n credu eu bod yn dod ar ei draws, ac ar ben arall y sbectrwm mae gennym ni weithwyr iechyd cymunedol, yn gweithio'n uniongyrchol mewn cymunedau, gan sicrhau bod gwybodaeth ar gael mewn ieithoedd, mewn ffyrdd sydd ar gael o ddifrif i'r cymunedau hynny a'r bobl sy'n byw ynddyn nhw. Rwy'n rhannu pryder yr Aelod ynghylch y mater a hoffwn i roi sicrwydd bod Llywodraeth Cymru yn gweithio ar draws y sbectrwm i geisio mynd ar drywydd y materion yn y ffordd yr awgrymwyd ganddi hi.
English: I thank the Member. We continue to make significant investment in the rail network in south-west Wales, including a new station at St Clears, brand new rolling stock and improvements to stations across the region. Our consultation on improving rail services in south-west Wales closes today.
Welsh: Diolchaf i'r Aelod. Rydym yn parhau i fuddsoddi'n sylweddol yn y rhwydwaith rheilffyrdd yn y de-orllewin, gan gynnwys gorsaf newydd yn San Clêr, cerbydau newydd sbon a gwelliannau i orsafoedd ledled y rhanbarth. Mae ein hymgynghoriad ar wella gwasanaethau rheilffyrdd yn y de-orllewin yn cau heddiw.
English: I'm grateful to the First Minister for his written answer to my question relating to the Pencoed level crossing on 26 May. It's encouraging to hear that the final designs and costs of the project will be finalised this year. I fully appreciate that projects of this complexity and scale can take a significant amount of time, however I would say that whispers of this project have been around since before I was doing my GCSEs, which I was shocked to realise was actually a decade ago. But that's the length of time we are talking about here - [ Interruption. ] That's the length of time we are talking about, First Minister. We aren't talking about a decade between the project's start and completion; the project hasn't even started yet. The third stage of what is known as the Welsh transport appraisal guidance is set to take place this financial year, and that's the third stage out of five. Given the length of time we've been considering this project, I'd be grateful to the First Minister if he could set out a projected timeline for this project's completion. I appreciate he may not be able to give an answer now, but I would certainly welcome a more detailed written response if he feels it's more appropriate. I'm sure he's aware that this project is going to cause significant disruption to the local community, and I'm sure that they would welcome a projected timeline so that they can prepare for it.
Welsh: Rwy'n ddiolchgar i'r Prif Weinidog am ei ateb ysgrifenedig i fy nghwestiwn yn ymwneud â chroesfan reilffordd Pencoed ar 26 Mai. Mae'n galonogol clywed y bydd dyluniadau a chostau terfynol y prosiect yn cael eu cwblhau eleni. Rwyf i'n llwyr sylweddoli y gall prosiectau o'r cymhlethdod a'r raddfa hon gymryd cryn dipyn o amser, ond byddwn i'n dweud bod sibrydion ynghylch y prosiect hwn yn bodoli ers cyn i mi wneud fy arholiadau TGAU, a chefais fy synnu o sylweddoli bod hynny ddegawd yn ôl mewn gwirionedd. Ond dyna faint o amser yr ydym ni'n sôn amdano yn fan yma - [ Torri ar draws. ] Dyna faint o amser yr ydym ni'n sôn amdano, Prif Weinidog. Nid ydym ni'n sôn am ddegawd rhwng dechrau a chwblhau'r prosiect; nid yw'r prosiect wedi hyd yn oed dechrau eto. Disgwylir i drydydd cam yr hyn a elwir yn arweiniad ar arfarnu trafnidiaeth Cymru ddigwydd yn ystod y flwyddyn ariannol hon, a'r trydydd cam o bump yw hwnnw. O gofio am faint o amser yr ydym ni wedi bod yn ystyried y prosiect hwn, byddwn i'n ddiolchgar i'r Prif Weinidog pe gallai nodi rhagamcan o amserlen ar gyfer cwblhau'r prosiect hwn. Rwy'n gwerthfawrogi efallai na fydd yn gallu rhoi ateb nawr, ond byddwn i'n sicr yn croesawu ymateb ysgrifenedig manylach os yw ef o'r farn bod hynny yn fwy priodol. Rwy'n siŵr ei fod yn ymwybodol y bydd y prosiect hwn yn tarfu'n sylweddol ar y gymuned leol, ac rwy'n siŵr y bydden nhw yn croesawu rhagamcan o amserlen er mwyn iddyn nhw allu paratoi ar ei gyfer.
English: Thank you very much, Presiding Officer. I congratulate you on your re-election, and I wish you all the best. First Minister, I wish you also all the best in your re-election as the First Minister. First Minister, in March, the Welsh Government consulted on the proposals for a Swansea bay and west Wales metro. One of the proposed benefits of the Swansea bay metro is to maximise the potential for stations to accelerate urban regeneration and major development site delivery. The economic value of investing in our transport network is critical. What economic impact assessment has been carried out to ensure that those benefits are maximised? Thank you.
Welsh: Diolch yn fawr iawn, Llywydd. Rwy'n eich llongyfarch ar eich ailethol, ac yn dymuno'r gorau i chi. Prif Weinidog, rwy'n dymuno'r gorau i chithau hefyd ar eich ailethol yn Brif Weinidog. Prif Weinidog, ym mis Mawrth, ymgynghorodd Llywodraeth Cymru ar y cynigion ar gyfer metro bae Abertawe a gorllewin Cymru. Un o fanteision arfaethedig metro bae Abertawe yw manteisio i'r eithaf ar y potensial i orsafoedd gyflymu'r broses o adfywio trefol a darparu safleoedd datblygu mawr. Mae gwerth economaidd buddsoddi yn ein rhwydwaith trafnidiaeth yn hollbwysig. Pa asesiad o'r effaith economaidd sydd wedi ei gynnal i sicrhau y gwireddir y buddion hynny i'r eithaf? Diolch.
English: Llywydd, I thank Altaf Hussain for the question. It's good to hear from him again on the floor of the Senedd. I said in answer to Mr Fletcher that the consultation to which Mr Hussain drew attention closed today. So far, we have around 250 responses to it, and many, many of them focus on the Swansea bay metro idea. So, of course, the Welsh Government is carrying out the necessary economic assessments of proposals to improve metro provision in the Swansea bay area, and the proposals that form the basis of the consultation look for a high-quality, integrated transport system making it easier for citizens in that part of Wales to travel, whether that's by train, by bus, by bike, or, indeed, on foot. We will now analyse the responses to the consultation, and the Minister responsible will return to the floor of the Senedd to make a statement on where the consultation will take us next.
Welsh: Llywydd, diolchaf i Altaf Hussain am y cwestiwn. Mae'n dda clywed ganddo eto ar lawr y Senedd. Dywedais wrth ateb Mr Fletcher fod yr ymgynghoriad y tynnodd Mr Hussain sylw ato wedi cau heddiw. Hyd yn hyn, mae gennym ni oddeutu 250 o ymatebion iddo, ac mae llawer ohonyn nhw yn canolbwyntio ar syniad metro bae Abertawe. Felly, wrth gwrs, mae Llywodraeth Cymru yn cynnal yr asesiadau economaidd angenrheidiol ar gynigion i wella'r ddarpariaeth metro yn ardal bae Abertawe, ac mae'r cynigion sy'n sail i'r ymgynghoriad yn chwilio am system drafnidiaeth integredig o ansawdd uchel sy'n ei gwneud yn haws i ddinasyddion yn y rhan honno o Gymru deithio, boed hynny ar y trên, ar fws, ar feic, neu, yn wir, ar droed. Byddwn yn dadansoddi'r ymatebion i'r ymgynghoriad yn awr, a bydd y Gweinidog sy'n gyfrifol yn dychwelyd i lawr y Senedd i wneud datganiad yn nodi ble bydd yr ymgynghoriad yn ein harwain nesaf.
English: The Government is focused on ensuring north Wales has a stronger, greener and fairer future. We will continue our excellent working relationship with our partners across the region, anchoring the future of the economy in the north Wales growth deal.
Welsh: Mae'r Llywodraeth yn canolbwyntio ar sicrhau bod gan y gogledd ddyfodol cryfach, gwyrddach a thecach. Byddwn yn parhau â'n perthynas waith ragorol â'n partneriaid ar draws y rhanbarth, gan seilio dyfodol yr economi ym margen twf y gogledd.
English: Thank you for that response, First Minister. One of the things that could seriously undermine the future of the north Wales economy are the proposals that your party has put forward in relation to taxation. You've already referred in your clean air Act White Paper to the prospect of a dedicated charging scheme for Wales's trunk roads. This, of course, would add cost significantly, not only for local residents but also for visitors to north Wales. And, as you will know, tourism is an extremely important player in the economy in the region. In addition to that, you've raised the prospect in the past of tourism taxes potentially being charged for people staying overnight in Wales. This is something that, of course, could also seriously undermine and damage the tourism industry and the wider economy in north Wales, because visitor spending, of course, would be down in shops as it's taken out of people's pockets. It would also, of course, make us less competitive with other parts of the UK that don't have such taxes. What assurances can you give to people in north Wales that you will not be introducing more taxes on roads and on tourism in the future, and that you will do everything that you can to support the economy to make it thrive, rather than undermine it?
Welsh: Diolch i chi am yr ymateb yna, Prif Weinidog. Un o'r pethau a allai danseilio dyfodol economi'r gogledd yn ddifrifol yw'r cynigion y mae eich plaid chi wedi eu cyflwyno mewn cysylltiad â threthiant. Rydych chi eisoes wedi cyfeirio yn eich Papur Gwyn ar y Ddeddf aer glân at y posibilrwydd o gynllun codi tâl penodol ar gefnffyrdd Cymru. Byddai hyn, wrth gwrs, yn ychwanegu cost sylweddol, nid yn unig i drigolion lleol ond hefyd i ymwelwyr â'r gogledd. Ac, fel y gwyddoch chi, mae twristiaeth yn rhan eithriadol o bwysig o'r economi yn y rhanbarth. Yn ogystal â hynny, rydych chi wedi codi'r posibilrwydd yn y gorffennol y gallai trethi twristiaeth gael eu codi ar bobl sy'n aros dros nos yng Nghymru. Mae hyn yn rhywbeth a allai hefyd, wrth gwrs, danseilio a niweidio'r diwydiant twristiaeth a'r economi ehangach yn y gogledd yn ddifrifol, oherwydd byddai gwariant ymwelwyr, wrth gwrs, yn gostwng mewn siopau wrth iddo gael ei dynnu allan o bocedi pobl. Byddai hefyd, wrth gwrs, yn ein gwneud yn llai cystadleuol o gymharu â rhannau eraill o'r DU lle nad oes ganddyn nhw drethi o'r fath. Pa sicrwydd y gallwch chi ei roi i bobl yn y gogledd na fyddwch chi'n cyflwyno mwy o drethi ar ffyrdd ac ar dwristiaeth yn y dyfodol, ac y byddwch chi'n gwneud popeth o fewn eich gallu i gefnogi'r economi er mwyn iddi ffynnu, yn hytrach na'i thanseilio?
English: Llywydd, I look forward to working with the Member's party on the clean air agenda. Yes, the White Paper of course includes ideas about how we can discourage use of transport forms that cause pollution to the air. That is just a very sensible additional possibility in the policy armoury. We see it being used in other parts of the United Kingdom, and there's no reason why we should define it out of the debate here in Wales. We will work with all those interests in north Wales, particularly through the north Wales growth deal - the £120 million that we will invest in it as a Welsh Government. I was very pleased myself to visit tourism venues in north Wales with the Minister for north Wales only a week ago. We were in Llandudno together; and I was in Llangollen with the local Member, Ken Skates. We will work with those partners to make sure that the plans that local people and local organisations are developing to create a successful future for that economy are taken forward in partnership.
Welsh: Llywydd, edrychaf ymlaen at weithio gyda phlaid yr Aelod ar yr agenda aer glân. Ydy, mae'r Papur Gwyn wrth gwrs yn cynnwys syniadau am sut y gallwn ni annog pobl i beidio â defnyddio mathau o drafnidiaeth sy'n achosi llygredd aer. Dim ond posibilrwydd ychwanegol synhwyrol iawn i rym y polisi yw hynny. Rydym yn ei weld yn cael ei ddefnyddio mewn rhannau eraill o'r Deyrnas Unedig, ac nid oes unrhyw reswm pam y dylem ni beidio â'i gynnwys yn y ddadl yma yng Nghymru. Byddwn yn gweithio gyda'r holl fuddiannau hynny yn y gogledd, yn enwedig drwy fargen twf y gogledd - y £120 miliwn y byddwn ni, Llywodraeth Cymru, yn buddsoddi ynddi. Roeddwn i'n falch iawn fy hun o ymweld â lleoliadau twristiaeth yn y gogledd gyda Gweinidog y gogledd wythnos yn ôl. Roeddem ni yn Llandudno gyda'n gilydd; ac roeddwn i yn Llangollen gyda'r Aelod lleol, Ken Skates. Byddwn yn gweithio gyda'r partneriaid hynny i sicrhau bod y cynlluniau y mae pobl leol a sefydliadau lleol yn eu datblygu i greu dyfodol llwyddiannus i'r economi honno yn cael eu datblygu mewn partneriaeth.
English: Thank you very much, Llywydd. This is the first time I've spoken, and I congratulate you on your appointment to your role as Llywydd and also congratulate the First Minister on his election.
Welsh: Dyma'r tro cyntaf dwi wedi siarad, felly dwi'n eich llongyfarch chi ar eich apwyntiad i rôl y Llywydd, a dwi'n llongyfarch y Prif Weinidog hefyd ar ei etholiad.
English: Llywydd, congratulations to Mr Giffard for his first question here at the Senedd this afternoon.
Welsh: Llywydd, llongyfarchiadau i Mr Giffard ar ei gwestiwn cyntaf yma ar lawr y Senedd y prynhawn yma.
English: Llywydd, we worked closely with event organisers to establish a programme of test events, which take in a range of different locations and event types. The initial feedback from those events has helped inform the resumption of large outdoor activities in Wales, which I was able to confirm on Friday.
Welsh: Llywydd, buom yn gweithio yn agos gyda threfnwyr digwyddiadau i sefydlu rhaglen o ddigwyddiadau prawf, sy'n cynnwys amrywiaeth o wahanol leoliadau a mathau o ddigwyddiadau. Mae'r adborth cychwynnol o'r digwyddiadau hynny wedi helpu i lywio'r gwaith o ailgyflwyno gweithgareddau awyr agored mawr yng Nghymru, ac roeddwn i'n gallu cadarnhau hynny ddydd Gwener.
English: Thank you, First Minister. I'd like to welcome the decision by Welsh Government to resume outdoor sporting events. As he will know, it's a vital source of income for many sports clubs in my region and across Wales, which have struggled throughout the pandemic. Will he comment on what further action he will take to ensure that more fans will be allowed to be present at these events in the future and what further support he will give these clubs?
Welsh: Diolch yn fawr, Prif Weinidog. Hoffwn i groesawu penderfyniad Llywodraeth Cymru i ailddechrau digwyddiadau chwaraeon yn yr awyr agored. Fel y bydd yn gwybod, mae'n ffynhonnell incwm hanfodol i lawer o glybiau chwaraeon yn fy rhanbarth i a ledled Cymru, sydd wedi ei chael hi'n anodd iawn drwy gydol y pandemig. A wnaiff ef roi sylwadau ar ba gamau pellach y bydd yn eu cymryd i sicrhau y bydd mwy o gefnogwyr yn cael bod yn bresennol yn y digwyddiadau hyn yn y dyfodol a pha gymorth pellach y bydd yn ei roi i'r clybiau hyn?
English: Finally, question 8, Joel James.
Welsh: Ac yn olaf, cwestiwn 8, Joel James.
English: Llywydd, thank you very much. Cardiff is today the home of a thriving and multicultural Welsh language community and this is part of what makes the city distinctive, and underpins its status as capital.
Welsh: Llywydd, diolch yn fawr. Heddiw, mae Caerdydd yn gartref i gymuned Gymraeg ei hiaith amlddiwylliant sydd yn ffynnu. Mae hyn yn nodwedd arbennig o'r ddinas ac mae'n sail i'w statws fel prifddinas.
English: Thank you, First Minister. In 1936, Vale of Glamorgan farmer Lewis Williams left Tŷ'r Cymry to the Welsh speakers of Cardiff and over the years it has not only become a beacon of support for the language, but also a cultural hub as well. Sadly, as recent news reports have shown, this building is on borrowed time and no longer features in the future plans of the trustees who have recently tried to sell the property. With this in mind, what steps can the Welsh Government take to ensure that Tŷ'r Cymry remains for the benefit of the Welsh-speaking community in Cardiff?
Welsh: Diolch yn fawr, Prif Weinidog. Ym 1936, gadawyd Tŷ'r Cymry gan Lewis Williams, ffermwr o Fro Morgannwg, i siaradwyr Cymraeg Caerdydd. Yn ystod y blynyddoedd mae wedi datblygu i fod yn esiampl ddisglair o gefnogaeth i'r iaith, ond hefyd yn ganolfan ddiwylliannol. Yn anffodus, fel y dangosodd adroddiadau newyddion diweddar, mae dyfodol yr adeilad hwn yn ansicr ac nid yw bellach yn rhan o gynlluniau'r ymddiriedolwyr, sydd wedi ceisio gwerthu'r eiddo yn ddiweddar. Gyda hyn mewn golwg, pa gamau y gall Llywodraeth Cymru eu cymryd i sicrhau bod Tŷ'r Cymry yn parhau er budd y gymuned Gymraeg yng Nghaerdydd?
English: I thank the Member for that question, Llywydd. I'm not familiar enough with the detail of it to be able to give him the sort of answer that the question deserves this afternoon, but I'm very happy to say that we can look at it and then I'll write to him with a follow-up reply.
Welsh: Diolch i'r Aelod am y cwestiwn hwnnw, Llywydd. Nid wyf i'n ddigon cyfarwydd â'r manylion i allu rhoi iddo'r math o ateb y mae'r cwestiwn yn ei haeddu y prynhawn yma, ond rwy'n hapus iawn i ddweud y gallwn roi ystyriaeth iddo ac y byddaf yn ysgrifennu ato gydag ateb i ddilyn.
English: Diolch, Llywydd. I've added three statements to today's agenda. The Minister for Health and Social Services will deliver a statement update on coronavirus, the Minister for Social Justice will deliver a statement on EU settled status, and finally, the Deputy Minister for Social Services will deliver a statement on the respite and short breaks fund for unpaid carers. Draft business for the next three weeks is set out on the business statement and announcement, which can be found amongst the meeting papers available to Members electronically.
Welsh: Diolch, Llywydd. Rwyf wedi ychwanegu tri datganiad at yr agenda heddiw. Bydd y Gweinidog Iechyd a Gwasanaethau Cymdeithasol yn rhoi'r wybodaeth ddiweddaraf ynghylch coronafeirws, bydd y Gweinidog Cyfiawnder Cymdeithasol yn cyflwyno datganiad ar statws preswylwyr sefydlog yr UE ac yn olaf, bydd y Dirprwy Weinidog Gwasanaethau Cymdeithasol yn cyflwyno datganiad ar y gronfa seibiant a seibiannau byr ar gyfer gofalwyr di-dâl. Mae'r busnes drafft ar gyfer y tair wythnos nesaf wedi'i nodi yn y datganiad a chyhoeddiad busnes, sydd i'w weld ymhlith papurau'r cyfarfod sydd ar gael i'r Aelodau'n electronig.
English: My answer will be a lot shorter than the question, I can assure you, Llywydd. I do understand that the FAW's restructure of the women's domestic game has resulted in a number of changes, including a smaller league for the next season. It is a matter for the FAW, as the national governing body for football here in Wales, but you are quite right - Dawn Bowden, the Deputy Minister for Arts and Sport, has asked her officials to meet with the FAW and to provide her with further information, and I will ask her to make a statement to the Chamber following that further information.
Welsh: Bydd fy ateb i'n llawer byrrach na'r cwestiwn, gallaf eich sicrhau chi, Llywydd. Rwy'n deall bod ailstrwythuro gêm ddomestig y menywod gan Gymdeithas Bêl-droed Cymru wedi arwain at nifer o newidiadau, gan gynnwys cynghrair lai ar gyfer y tymor nesaf. Mae'n fater i Gymdeithas Bêl-droed Cymru, fel y corff llywodraethu cenedlaethol ar gyfer pêl-droed yma yng Nghymru, ond rydych chi'n hollol gywir - mae Dawn Bowden, Dirprwy Weinidog y Celfyddydau a Chwaraeon, wedi gofyn i'w swyddogion gyfarfod â Chymdeithas Bêl-droed Cymru a rhoi rhagor o wybodaeth iddi, a byddaf i'n gofyn iddi wneud datganiad i'r Siambr yn dilyn yr wybodaeth bellach honno.
English: Good afternoon. If you came through Dwyfor Meirionnydd, you would have seen, unfortunately, a number of public buildings that have closed and are sitting empty, be they chapels or pubs and so on. Can we have a statement about what additional support you can provide to ensure that communities can take ownership of those public resources to develop community plans and schemes that will strengthen the circular economy and ensure that events such as happened in Pistyll, as that community lost Bethania, will not happen again in future?
Welsh: Prynhawn da. Os teithiwch chi drwy Ddwyfor Meirionnydd, fe welwch chi'n anffodus amryw o adeiladau cyhoeddus sydd wedi'u cau ac yn eistedd yn wag, boed yn dafarndai neu'n gapeli neu'n eglwysi ac yn y blaen. A gawn ni ddatganiad gan y Llywodraeth ynghylch pa gymorth ychwanegol medrwch chi ei roi i sicrhau bod cymunedau yn medru cymryd perchnogaeth ar yr adnoddau hynny er mwyn medru datblygu cynlluniau cymunedol a fydd yn cryfhau'r economi gylchol a sicrhau na fydd digwyddiadau fel y gwelwyd ym Mhistyll, wrth i'r gymuned honno golli Bethania, yn digwydd eto yn y dyfodol?